*Lēmuma projekts*

# Par Satiksmes ministrijas līdzfinansējuma iekļaušanu, papildu finansējuma piešķiršanu un finansējuma pārkārtošanu

Izskatot Satiksmes ministrijas 14.04.2023. vēstuli Nr. 04.1-02/1009 “Par līdzfinansējumu tranzīta ielu atjaunošanai”, kas reģistrēta Alūksnes novada pašvaldībā 14.04.2023. ar Nr. ANP/1-2/23/1363, Alūksnes novada pašvaldības Centrālās administrācijas Plānošanas un attīstības nodaļas 17.04.2023. iesniegumu “Par finansējumu Tālavas ielas pārbūvei, Alūksnē, Alūksnes novadā (2.kārta)”, kas reģistrēts Alūksnes novada pašvaldībā 17.04.2023. ar Nr. ANP/1-47/23/1393, un Alūksnes novada pašvaldības Centrālās administrācijas Īpašumu nodaļas 18.04.2023. iesniegumu “Par finansējumu”, kas reģistrēts Alūksnes novada pašvaldībā 19.04.2023. ar Nr. ANP/1-47/23/1425,

ņemot vērā Alūksnes novada pašvaldības Attīstības programmas 2022.-2027.gadam, kas apstiprināta ar Alūksnes novada domes 23.12.2021. lēmumu Nr.367, 1.9., 1.9.14., 2.4. un 3.33.1.punktu,

pamatojoties uz Pašvaldības likuma 4. panta pirmās daļas 3. punktu, 10. panta pirmās daļas ievaddaļu, likuma “Par pašvaldību budžetiem” 30. pantu,

1. Iekļaut Alūksnes novada pašvaldības budžeta uzskaites dimensijā 045157 “Investīciju projekts sadarbībā ar Satiksmes ministriju “Tālavas ielas pārbūve Alūksnē, Alūksnes novadā (2.kārta)”” Satiksmes ministrijas piešķirto līdzfinansējumu 228 003 EUR (divi simti divdesmit astoņu tūkstošu trīs *euro*) apmērā.
2. Alūksnes novada pašvaldības finansējumu 228 003 EUR (divi simti divdesmit astoņi tūkstoši trīs *euro*) apmērā:

2.1. 76 967 EUR (septiņdesmit seši tūkstoši deviņi simti sešdesmit septiņu *euro*) apmērā novirzīt Tālavas ielas pārbūves sadārdzinājumam uzskaites dimensijā 045157 “Investīciju projekts sadarbībā ar Satiksmes ministriju “Tālavas ielas pārbūve Alūksnē, Alūksnes novadā (2.kārta)””,

2.2. 76 036 EUR (septiņdesmit seši tūkstoši 36 *euro*) apmērā novirzīt Alūksnes pilsētas ielu infrastruktūras uzlabošanai uzskaites dimensijā 045112 “Alūksnes pilsētas satiksmes drošības pasākumi”,

2.3. 30 000 EUR (trīsdesmit tūkstoši *euro*) apmērā novirzīt Izglītības iestāžu infrastruktūras pilnveidei un aprīkošanai uzskaites dimensijā 096228 “Alūksnes novada pašvaldības izglītības iestāžu infrastruktūras pilnveide un aprīkošana”,

2.4. 45 000 EUR (četrdesmit pieci tūkstoši *euro*) apmērā novirzīt komunālās tehnikas iegādei uzskaites dimensijā 062012 “Pašvaldības aģentūra “Spodra” sporta būves”.

1. Alūksnes novada pašvaldības Centrālās administrācijas Finanšu nodaļai nodrošināt iepriekšminēto līdzekļu iekļaušanu, novirzīšanu un pārkārtošanu Alūksnes novada pašvaldības budžetā 2023.gadam.
2. Lēmums stājas spēkā ar tā pieņemšanu.